

**Bonyhád Város Önkormányzata**

**ELŐTERJESZTÉS**

Bonyhád Város Önkormányzata Képviselő- testületének 2016. június 30-i

rendes/rendkívüli testületi ülésére

|  |  |
| --- | --- |
| Tárgy: | Jelentés a lejárt határidejű határozatok végrehajtásáról, tájékoztató a polgármester elmúlt ülés óta végzett munkájáról |
| Előterjesztő: | Filóné Ferencz Ibolya polgármester |
| Előterjesztést készítette: | Filóné Ferencz Ibolya polgármesterPintérné Dávid Edit  |
| Előterjesztés száma: | 89. sz. |
| Előzetesen tárgyalja: | - |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Bonyhád Város Önkormányzatának Képviselő-testülete az **56/2016.(III.31.) sz.** határozatával a 34/2016. (II.18.) sz. határozatát módosított, mely az Ipari Park bővítéséhez szükséges területek megvásárlására vonatkozott.

A bonyhádi ingatlan-nyilvántartásban szereplő 02/58 hrsz-ú ingatlan megvásárlására vonatkozó szerződés aláírás alatt van. A 02/67 és a 02/69-es hrsz-ú ingatlanokra még nincs megegyezés. A 02/68 hrsz-ú ingatlan elővásárlására vonatkozóan írásbeli egyezség született.

A 02/70, 02/77, a 1827, 1828, 1829, 1830, 1831, 1832, 1833 helyrajzi számú ingatlanok megvásárlásra kerültek.

Bonyhád Város Önkormányzatának Képviselő-testülete a **65/2016.(V.26.) sz.** határozatával a gyermekjóléti és gyermekvédelmi feladatok 2015. évi ellátásáról szóló tájékoztatót hagyta jóvá.

A gyermekvédelmi feladatok ellátásáról szóló beszámoló és a határozat kivonat 2016.06.01-jén megküldésre került a Tolna Megyei Kormányhivatal Gyámügyi és Igazságügyi Főosztálya részére.

Bonyhád Város Önkormányzatának Képviselő-testülete a **66/2016.(V.26.) sz.** határozatával a Gondozási Központ 2015. évi munkájáról szóló tájékoztatót fogadta el.

A beszámoló elfogadásáról szóló határozat kivonatot az intézmény vezetőjének megküldtük.

Bonyhád Város Önkormányzatának Képviselő-testülete a **67/2016.(V.26.) sz.** határozatával a Völgységi Önkormányzatok Társulása 2015. évi költségvetésének végrehajtásáról szóló tájékoztatót fogadta el.

A zárszámadás elfogadásáról szóló határozat kivonatot a Völgységi Önkormányzatok Társulása ügyintézőjének átadtuk.

Bonyhád Város Önkormányzatának Képviselő-testülete a **68/2016.(V.26.) sz.** határozatával a Szociális Alapszolgáltatási Központként működő Gondozási Központ Fenntartója 2015. évi költségvetésének végrehajtásáról szóló tájékoztatót fogadta el.

A zárszámadás elfogadásáról szóló határozat kivonatot Szarvas Irén kolleganőnek átadtuk.

Bonyhád Város Önkormányzata a **69/2016. (V.26.) sz.** határozatával a Bonycom nKft. 2015. évi gazdasági tevékenységéről szóló beszámolóját és az alapító okirat módosítását fogadta el.

A határozat kivonatot a Bonycom nKft. ügyvezetője részére megküldtük további intézkedés céljából.

Bonyhád Város Önkormányzata a **70/2016. (V.26) sz.** határozatával a Bonyhád Városi Mezőgazdasági Kft. 2015. évi gazdasági tevékenységéről szóló beszámolót fogadta el.

A határozat kivonaott a Bonyhád Város Mezőgazdasági Kft. ügyvezetője részére megküldtük.

Bonyhád Város Önkormányzata a **71/2016. (V.26.) sz.** határozatával a Fűtőmű Kft. 2015. évi gazdasági tevékenységéről szóló beszámolót fogadta el.

A határozat kivonat a Fűtőmű Kft. részére megküldésre került.

Bonyhád Város Önkormányzata a **72/2016. (V.26.) sz.** határozatával a Völgységi Termál Vízfeltáró Kft. 2015. évi gazdasági tevékenységéről szóló beszámolót fogadta el.

A határozat kivonatot a Völgységi Termál Vízfeltáró Kft. ügyvezetőjének átadtuk.

A Völgység Termál Vízfeltáró Kft. taggyűlése a cég 2015. évi beszámolóját 2016.05.27-i ülésén elfogadta.

Bonyhád Város Önkormányzata a **73/2016. (V.26.) sz.** határozatával a Bonyhádi Fürdő Kft. 2015. évi gazdasági tevékenységéről szóló beszámolót fogadta el.

A határozat kivonatot a Bonyhádi Fürdő kft. ügyvezetőjének átadtuk. A Bonyhádi Fürdő Kft. taggyűlése a cég 2015. évi beszámolóját 2016.05.27-i ülésén elfogadta.

Bonyhád Város Önkormányzata a **74/2016. (V.26.) sz.** határozatával a Mezőföldvíz Kft. 2015. évi gazdasági tevékenységéről szóló beszámolót

A határozat kivonat a Mezőföldvíz Kft. részére 2016. május 27-én megküldésre került.

Bonyhád Város Önkormányzata a **75/2016. (V.26.) sz.** határozatával a 2015. évi belső ellenőrzésről szóló beszámolót fogadta el.

A beszámoló elfogadásáról szóló határozat kivonatot a belső ellenőrzési csoport vezetőjének átadtuk.

Bonyhád Város Önkormányzata a **76/2016. (V.26.) sz.** határozatával a nevelési évben induló óvodai csoportok száma került meghatározásra.

A döntésről az intézményvezetőt értesítettük.

Bonyhád Város Önkormányzata a **77/2016. (V.26.) sz.** határozatával pályázat benyújtásáról döntött a települési önkormányzatok rendkívüli önkormányzati költségvetési támogatására vonatkozóan.

A pályázat benyújtása a Magyar Államkincstárnál benyújtásra került 2016. május 31-én.

Bonyhád Város Önkormányzata a **78/2016. (V.26.) sz.** határozatával a Metal Work Bonyhádi KSE-el a Sportcsarnok felújítására vonatkozó együttműködési megállapodás módosítását fogadta el.

Az módosított együttműködési megállapodás aláírásra került.

Bonyhád Város Önkormányzata a **80/2016. (V.26.) sz.** határozatával a Bonyhádi Fürdő Kft. tagi kölcsönszerződéseinek módosítását hagyta jóvá.

A Bonyhádi Fürdő Kft. és a Bonycom NKft. között létrejött tagi kölcsönszerződések módosítása 2016.05.31-i dátummal megtörtént.

Bonyhád Város Önkormányzata a **82/2016. (V.26.) sz.** határozatával a BM által kiírt felhívás keretében történő pályázat benyújtásáról döntött.

A pályázat határidőben benyújtásra került.

Bonyhád Város Önkormányzata a **83/2016. (V.26.) sz.** határozatával a városi helyi akciócsoport megalakítása a közösségi szinten irányított városi helyi fejlesztések (CLLD) megvalósítása érdekében kiírt pályázat benyújtásáról döntött.

A pályázat regisztrációja megtörtént.

Bonyhád Város Önkormányzata a **85/2016. (V.26.) sz.** határozatával a Bonyhádi Varázskapu Bölcsőde és Óvoda 2016. évi nyitva tartási rendjét módosította.

A döntésről az intézményvezetőt értesítettük.

**Beszámoló Filóné Ferencz Ibolya polgármester két ülés között végzett munkájáról:**

|  |  |
| --- | --- |
| 2016.május 20. | A Mezőgazdasági Kft. FB ülésén voltam.Bonycom nKft. taggyűlést tartottunk. |
| 2016.május 21. | A Bonyhádi Mentőállomás felújításáért szervezett Jótékonysági rendezvényen vettem részt.Benyújtásra került a TOP 1.4.1-15 pályázat. |
| 2016.május 23. | Vezetői értekezletet tartottunk.A Roma Nemzetiségi Önkormányzat ülésén voltam.Részt vettem a Humán és Pénzügyi bizottságok ülésén. |
| 2016. május 24. | Az Érdekegyeztető Tanács ülésén voltam.Az E-ON Közvilágítási ügyfélkapcsolati munkatársaival tárgyaltunk. |
| 2016. május 25. | Szociális kerekasztalt tartottunk. |
| 2016.május 26. | Részt vettem a VÖT Pénzügyi bizottságának ülésén.A VÖT ülését vezettem Nagymányokon.Testületi ülést tartottunk. |
| 2016. május 27. | Jelen voltam valamennyi többségi, vagy 100% tulajdonú önkormányzati cég taggyűlésén. Megnyitottam a Hősök Napja Fesztivált. |
| 2016. május 29. | Ünnepi beszédet mondtam a Hősök Napja alkalmából rendezett megemlékezésen, Kismányokon.A bajnok BVLC mérkőzésén voltam, közreműködtem az U14 díjátadásán. |
| 2016. május 30. | Vezetői értekezletet tartottunk.A VIP nkft. taggyűlésén vettem részt.Kincses Endrével az E- ON üzemvezetőjével tárgyaltam. |
| 2016. május 31. | A Tolna Megyei Bűnmegelőzési Tanács ülésén voltam.Részt vettem a VOSZ és a Kormányhivatal közös rendezvényén, a Vármegyeházán.Fogadtam az ESS Kft. ügyvezetőjét és munkatársát.Az Ablonczy-házban magánrendelést folytató orvosokkal tárgyaltunk. |
| 2016. június 2. | Fogadtam a Globomax Média Kft. munkatársát.Krausz Mártonnal az MLSZ megyei sportigazgatójával tárgyaltam.A CLLD pályázathoz létrejött helyi akciócsoport ülésén voltam. |
| 2016.június 3. | Apparátusi értekezletet tartottunk.Részt vettem a Trianoni békediktátum 96. évfordulója alkalmából tartott megemlékezésen. |
| 2016.június 4. | Köszöntöttem a Gyereknapon résztvevőket, átadtuk a Majosi Sport Egyesület ezüstérmeit. |
| 2016.június 5. | Részt vettem az Idősek otthonában tartott Családi-napon. |
| 2016. június 6. | Vezetői értekezletet tartottunk. |
| 2016. június 8. | Az Eurostanc Kft. új üzemcsarnokának átadásán voltam, köszöntöttem a megjelenteket.CLLD helyi akciócsoportjának ülésén voltam.A Wing Singers jótékonyági koncertjén voltam, köszöntöttem a megjelenteket. |
| 2016.június 9. | Fogadtam az E. R. Ö. V. Zrt. ügyvezetőjét, Artim Andrásnét.  |
| 2016.június 10. | Megnyitottam a X.VI. Völgységi Könyvfesztivált. |
| 2016. június 11. | „Bölcsőben ringattak, egy batyuval kidobtak” – a vagyonuktól és állampolgárságuktól megfosztott Tolna megyei németek emlékére szervezett megemlékezésen vettem részt. |
| 2016.június 13. | Vezetői értekezletet tartottunk. A városban zajló felújításokat tekintettem meg. |
| 2016. június 15. | Az Őszikék Szociális Intézmény átadó ünnepségén voltam, Váralján. |
| 2016. június 16. | A HIPA Befektetőbarát Település Program ünnepélyes záróeseményén voltam. |
| 2016. június 17. | Fogadtam a Quantis Consulting Zrt. országos és területi igazgatóját.Sajtótájékoztatót tartottunk a Bonyhádi Termálfürdőben. |
| 2016.június 18. | A BÁI Széchenyi István Ált. Iskola tanévzáró ünnepségén voltam. |
| 2016.június 20. | Vezetői értekezletet tartottunk.A Bonyhádi Német önkormányzat ülésén vettem részt.Átadtuk a Gyár u. 9. társasháznál épült parkolókat. |
| 2016. június 21. | Appelshoffer Ágnessel, Tolna polgármester asszonyával tárgyaltam.A Telenor munkatársaival tárgyaltunk. |
| 2016. június 22. | Költségvetési előirányzatokat egyeztettünk.Fogadtam Frutta Max Kft. képviselőit. |
| 2016.június 23-24. | Szabadságon voltam. |

**Határozati javaslat:**

Bonyhád Város Önkormányzati Képviselő-testülete az **56/2016.(III.31.); 65/2016.(V.26.); 66/2016.(V.26.); 67/2016.(V.26.); 68/2016.(V.26.); 69/2016. (V.26.); 70/2016. (V.26); 71/2016. (V.26.); 72/2016. (V.26.); 73/2016. (V.26.); 74/2016. (V.26.); 75/2016. (V.26.); 76/2016. (V.26.); 77/2016. (V.26.); 78/2016. (V.26.); 80/2016. (V.26.); 82/2016. (V.26.); 83/2016. (V.26.) és a 85/2016. (V.26.)** számú lejárt határidejű határozatokról szóló jelentést, valamint a polgármester két ülés között végzett munkájáról szóló tájékoztatót elfogadja.

Bonyhád, 2016. június 23.

Filóné Ferencz Ibolya

 polgármester